अम्बाला. न्यू ईयर पर बर्फ का मजा लेने के लिए यदि आप शिमला या इसके आसपास जाने की सोच रहे हैं तो एडवांस प्लानिंग कर लें। छुट्टियां होने की वजह से हिल स्टेशंस पर होटलों में ऑक्यूपेंसी न के बराबर है। शिमला, मनाली और धर्मशाला में होटलों में ज्यादातर रूम बुक हो चुके हैं।
बुधवार दोपहर बर्फ भी गिर चुकी है, ऐसे में ज्यादा से ज्यादा लोग बर्फ देखने जाएंगे। जाने से पहले रूम जरूर बुक करा लें। शिमला में तापमान .02 है, इसलिए गर्म और मोटे कपड़े साथ लेकर जाएं।
शिमला के होटल मालिक अतुल शर्मा ने बताया कि क्रिसमस से लेकर 2 जनवरी तक के लिए होटलों की बुकिंग लगातार बढ़ी है। ज्यादातर होटलों में 80 फीसदी एडवांस बुकिंग हो चुकी है। जल्द ही ये बुकिंग लगभग फुल हो जाएगी। हिमाचल में कहीं भी जाने की प्लानिंग कर रहे हैं तो हिमाचल प्रदेश टूरिज्म डेवलपमेंट कार्पोरेशन (एचपीटीडीसी) की वेबसाइट hptdc.nic.in जरूर चेक कर लें। हिमाचल के हर टूरिस्ट स्पॉट पर एचपीटीडीसी के बजट और डीलक्स होटल हैं। इन होटलों में सर्दियों के लिए 10 से 40 परसेंट तक डिस्काउंट दिया जा रहा है। लेकिन ये डिस्काउंट 23 दिसंबर से 3 जनवरी के बीच नहीं मिलेगा।
होटल और पार्किंग ढूंढ़ने की टेंशन
नए साल तक आमतौर पर भी टूरिस्ट प्लेस पर सैलानियों की भीड़ रहती है। इस बार न्यू ईयर दोनों ही फ्राई-डे को होने की वजह से वीकएंड पर टूरिस्ट की भीड़ और ज्यादा होगी। इसका फायदा उठाते हुए होटलों के किराए भी बढ़ा दिए जाते हैं। शिमला जैसे हिल स्टेशन पर गाड़ियों की पार्किंग सबसे बड़ी प्राॅब्लम बन जाती है। बाहर से आने वाले टूरिस्ट के लिए तो पार्किंग को ढूंढने में आधा टाइम बर्बाद हो जाता है।
विकल्प भी : छोटे हिल स्टेशन जाएं
शिमला, धर्मशाला, मंसूरी, मनाली में पार्किंग और होटल्स में रूम की दिक्कत रहेगी। इससे बचने के लिए दूसरे हिल स्टेशनों का विकल्प चुन सकते हैं। चायल, खजियार, नारकंडा, रिवालसर या चिंदी जैसे कई हिल स्टेशनों पर भीड़-भाड़ से दूर छुट्टियों का डबल मजा मिलेगा। क्योंकि इनमें से ज्यादातर हिल स्टेशनों को अभी ज्यादा एक्सप्लोर नहीं किया गया है।
एचपीटीडीसी से ले सकते हैं जानकारी
- शिमला 0177-2658302, 2652561
- मनाली 01902-253531
- धर्मशाला 01892-224212
- डलहोजी 01899-242136
- चंडीगढ़ 0172-2707267
नहीं आएगी दिक्कत: टूरिज्म डिपार्टमेंट
हिमाचल टूरिज्म डिपार्टमेंट के डिप्टी डायरेक्टर मनोज शर्मा का दावा है कि शिमला में पार्किंग के इंतजाम किए गए हैं। लेकिन अगर दूसरे हिल स्टेशनों पर भी बेहतर सुविधाओं वाले होटल हैं। इन हिल स्टेशनों की खूबसूरती पॉपुलर हिल स्टेशनों से किसी भी मायने में कम नहीं है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva san_Deva mar_Deva awa_Deva bho_Deva hin_Deva